joelniklaus/EU_Wikipedias huggingface dataset:
Μάλκο Τάρνοβο

Το Μάλκο Τάρνοβο (βουλγαρικά: Малко Търново) είναι κωμόπολη στην επαρχία Μπουργκάς, στη νοτιοανατολική Βουλγαρία, 5 χλμ. από τα τουρκικά σύνορα. Είναι η μόνη πόλη στο εσωτερικό των βουλγαρικών Ορέων Στράντζα και βρίσκεται στο φυσικό πάρκο Στράντζα. Το Μάλκο Τάρνοβο είναι το διοικητικό κέντρο του ομώνυμου δήμου. Από τον Δεκέμβριο του 2009, η κωμόπολη είχε 2.449 κατοίκους.

Παραπομπές

Πόλεις της Βουλγαρίας
Κωνσταντίνος Μπούμπας

Ο Κωνσταντίνος (Κώστας) Μπούμπας (Καβάλα, 17 Ιουλίου 1964) είναι Έλληνας δημοσιογράφος, παρουσιαστής, ραδιοφωνικός παραγωγός και πολιτικός. Είναι από το 2019 βουλευτής με την Ελληνική Λύση στην εκλογική περιφέρεια Σερρών και κοινοβουλευτικός εκπρόσωπος του κόμματος στη βουλή. Έλκει την καταγωγή του από το Ροδολίβος Σερρών.

Παραπομπές 

Περιφερειακοί Σύμβουλοι Σερρών
Βουλευτές Σερρών
Βουλευτές εκλεγμένοι με την Ελληνική Λύση
Λαζάτι

Λαζάτι (    ) είναι ένα χωριό στην πρώην κοινότητα Λιβαδειάς του νομού Αυλώνα στην νότια Αλβανία . Στη μεταρρύθμιση της τοπικής αυτοδιοίκησης το 2015 έγινε υποδιαίρεση του δήμου Φοινίκης .  Μια μελέτη του Λεωνίδα Καλλιβρετάκη το 1993 διαπίστωσε ότι ο πληθυσμός του χωριού ήταν 299, ο οποίος ανήκε στην ελληνική κοινότητα της Αλβανίας.

Παραπομπές 

Νομός Αυλώνα
Φοινίκη (Βόρεια Ήπειρος)
Α.Π.Σ. Ναύαρχος Βότσης

Ο Αθλητικός και Πολιτιστικός Σύλλογος «Ναύαρχος Βότσης» είναι ελληνικό σωματείο που δραστηριοποιείται στην ομώνυμη συνοικία της Θεσσαλονίκης. Ιδρύθηκε στις 28 Νοεμβρίου 1933 με την υπ' αριθμόν 2613 απόφαση του Πρωτοδικείου Θεσσαλονίκης από πρόσφυγες κατοίκους της Μικράς Ασίας και του Πόντου. Πρωταρχικός σκοπός της ίδρυσης ήταν ο εξωραϊσμός και ο καλλωπισμός της περιοχής, γνωστή τότε ως «συνοικισμός Κάμπελ». Ο σύλλογος τιμά με την ονοματοδοσία του το Ναύαρχο Νικόλαο Βότση, κατόρθωμα του οποίου ήταν η βύθιση της τουρκικής φρεγάτας «Φετχί Μπουλέντ» μέσα στο Θερμαϊκό κόλπο κατά την περίοδο του Α' Βαλκανικού Πολέμου.

Σήμερα διατηρεί τόσο Πολιτιστικό, όσο και Αθλητικό τμήμα. Το πρώτο δραστηριοποιείται στη διδασκαλία παραδοσιακών χορών, θεάτρου και μουσικής, ενώ το δεύτερο καλλιεργεί ομάδες καλαθοσφαίρισης, πετοσφαίρισης, πινγκ πονγκ, ενόργανης γυμναστικής και πολεμικών τεχνών.

Παραπομπές

Εξωτερικοί σύνδεσμοι 
 Α.Π.Σ. Ναύαρχος Βότσης, επίσημος ιστότοπος.
 
 
 Α.Π.Σ. Ναύαρχος Βότσης, επίσημο κανάλι στο YouTube.
 Α' Κλειστό Γυμναστήριο Μίκρας, πληροφορίες στον ιστότοπο Gipeda.gr.
 Τσιραμπίδης, Ανανίας. «Ιστορία Συνοικισμού Ναυάρχου Βότση», δημοσίευση στον ιστότοπο Myro Antiques House, από το βιβλίο «Ο Προσφυγικός Συνοικισμός Ναυάρχου Βότση» (2010).

Πολιτιστικοί σύλλογοι της Ελλάδας
Αθλητικοί σύλλογοι Θεσσαλονίκης
Ιδρύσεις αθλητικών συλλόγων το 1933
Ελληνικοί σύλλογοι πετοσφαίρισης
Ελληνικοί σύλλογοι επιτραπέζιας αντισφαίρισης
Ελληνικοί σύλλογοι ενόργανης γυμναστικής
Κατάλογος πρωθυπουργών του Μάλι

Ακολουθεί κατάλογος των πρωθυπουργών του Μάλι από τότε που η χώρα έγινε ανεξάρτητη από τη Γαλλία το 1960 έως σήμερα.
Σύμφωνα με το σύνταγμα της χώρας, ο πρωθυπουργός διορίζεται από τον αρχηγό κράτους.
Μερικά πρόσωπα έχουν υπηρετήσει ως υπηρεσιακοί πρωθυπουργοί και ένα, ο Μοντιμπό Κεϊτά υπηρέτησε σε δύο περιστάσεις σε μη συνεχόμενη θητεία.

Η πρώτη γυναίκα που ανέλαβε στο αξίωμα ήταν η Σισέ Μαριάμ Καϊνταμά Σιντιμπέ, η οποία υπηρέτησε από το 2011 έως το 2012.
Σημερινός μεταβατικός πρωθυπουργός είναι ο Συνταγματάρχης Αμπντουλάγιε Μαϊγκά, από τις 21 Αυγούστου 2022, διορισμένος από την Εθνική Επιτροπή για τη Σωτηρία του Λαού, η οποία κυβερνά τη χώρα από το πραξικόπημα του 2021.

Κλειδί
Πολιτικά κόμματα

Λοιπές ομάδες

Καθεστώς

Κατάλογος πρωθυπουργών

Δείτε επίσης
Μάλι
Κατάλογος αρχηγών κράτους του Μάλι

Παραπομπές

Εξωτερικοί σύνδεσμοι
La Primature
World Statesmen – Mali

Πρωθ
Πρωθυπουργοί του Μάλι
Σαλναμές

Ο σαλναμές (τουρκικά: salname), επίσης γνωστός ως νεβσάλ (τουρκικά: nevsal), ήταν η ονομασία των επίσημων κρατικών χρονικών της Οθωμανικής Αυτοκρατορίας κατά τη διάρκεια του 19ου αιώνα. Ο όρος «σαλναμές» αποτελεί σύνθετη λέξη, περσικής προελεύσεως και αποτελούμενη από τα συνθετικά σαλ, το οποίο αποδίδεται ως «έτος», και ναμέ, το οποίο αποδίδεται ως «επιστολή».

Ιστορία 
Η έκδοση του πρώτου σαλναμέ χρονολογείται στο 1847. Συνεγράφη από τους Αχμέτ Βεφίκ Πασά, Αχμέντ Τζεβντέτ Πασά και Χαϊρουλάχ. Η συγγραφή του υποστηρίχθηκε σε οικονομικό επίπεδο από τον μέγα βεζίρη Μουσταφά Ρεσίτ Πασά, γνωστό μεταρρυθμιστή.

Είδη 
Σημαντικότερος εκ των σαλναμέδων ήταν ο κρατικός σαλναμές. Με σημείο εκκίνησης το 1866, οι τοπικές διοικητικές αρχές των βιλαετίων προχώρησαν στην έκδοση τοπικού χαρακτήρα σαλναμέδων. Παράλληλα, ανάλογες εκδόσεις προήλθαν και από άλλες αρχές, υπαγόμενες στο κράτος ή ανεξάρτητες από αυτό. Οι τοπικού επαρχιακού χαρακτήρα σαλναμέδες φαίνεται να ήταν οι σημαντικότεροι μεταξύ αυτών, καθώς επέτρεπαν στις διοικητικές αρχές να έχουν πλήρη επίγνωση των πόρων και της καταστάσεως της κάθε επαρχίας.

Παραπομπές 

Οθωμανική Αυτοκρατορία
Αεροδρόμιο Κάλαθου

Το Αεροδρόμιο της Κάλαθου (ιταλικά: Aeroporto di Gadurrà) ήταν ένα αεροδρόμιο κοντά στην Κάλαθο στο νησί της Ρόδου. Το αεροδρόμιο κατασκευάστηκε τον Β' Παγκόσμιο Πόλεμο από την Regia Aeronautica (Βασιλική Ιταλική Αεροπορία) ως αεροδρόμιο 806.

Χρησιμοποιήθηκε από τη Luftwaffe τον Μάιο του 1941 κατά τη μάχη της Μάχη της Κρήτης. Το αεροδρόμιο βρισκόταν μόλις λίγα μέτρα μακριά από το μέτωπο της θάλασσας και κοντά στην Κρήτη και τις ακτές του Λιβάνου.

Τον Σεπτέμβριο του 1943 το αεροδρόμιο είδε μάχη μεταξύ των πρώην Συμμάχων. Η Ιταλία είχε παραδοθεί στους Συμμάχους και οι Γερμανοί έσπευσαν να καταλάβουν τα ιταλικά νησιά. Αυτό είχε ως αποτέλεσμα μια μάχη μεταξύ των Ιταλών υπερασπιστών του αεροδρομίου και μιας γερμανικής τεθωρακισμένης στήλης. Οι Ιταλοί και οι Βρετανοί έχασαν και οι Γερμανοί παρέμειναν επικεφαλής της Ρόδου μέχρι το τέλος του Πολέμου.

Μετά τον πόλεμο το αεροδρόμιο εγκαταλείφθηκε. Παρόλο που ο διάδρομος είναι ακόμα ορατός από το δρόμο, χάνεται εύκολα, καθώς η γύρω περιοχή έχει καλυφθεί από ελαιόδεντρα.

 - Η θέση του εγκαταλειμμένου αεροδρομίου

Δείτε Επίσης
Αεροδρόμιο Κατταβιάς

Παραπομπές 

Κάλαθος
Τόνυ Σαλούμπ

Anthony Marcus "Tony" Shalhoub (γεν . Οκτώβριος 1953 στο Γκριν Μπέι του Ουισκόνσιν ) είναι Αμερικανός ηθοποιός και παραγωγός . Έλαβε τρία Emmy, δύο Βραβεία SAG και μια Χρυσή Σφαίρα για την ερμηνεία του Adrian Monk στην αμερικανική τηλεοπτική σειρά Monk .

Παραπομπές

Αμερικανοί
Βραβευμένοι με Χρυσή Σφαίρα
Ηθοποιοί κινηματογράφου
30 (δίσκος της Αντέλ)

30 είναι ο τίτλος του τέταρτου δίσκου της Αγγλίδας τραγουδίστρια και τραγουδοποιού Αντέλ που κυκλοφόρησε στις 19 Νοεμβρίου του 2021 από την Columbia Records. 
Δισκογραφία της Adele
Ουράνιο Τόξο (τηλεοπτική εκπομπή)

Το Ουράνιο Τόξο ήταν παιδική τηλεοπτική εκπομπή, η οποία προβαλλόταν από την ΕΤ1 τα διαστήματα 1986-1989 και 2001-2013, και την οποία παρουσίαζε ο Χρήστος Δημόπουλος.

Ιστορικό 
Το 1986, το τμήμα παιδικών εκπομπών της ΕΡΤ, αποφάσισε να εντάξει όλες τις παιδικές εκπομπές σε μία, δημιουργώντας μια άκρως παιδική εκπομπή με παιδικό δελτίο ειδήσεων και δικούς της παρουσιαστές. Η πρώτη εκπομπή βγήκε στον «αέρα» τη Δευτέρα, 29 Σεπτεμβρίου 1986 και την ανήγγειλε η παρουσιάστρια Νάκυ Αγάθου. Οι πρώτοι παρουσιαστές της εκπομπής ήταν ο Χρήστος Δημόπουλος και Άννυ Χριστοφιδάκη. Χρέη μετωρολόγου στο δελτίο ειδήσεων της εκπομπής, εκτελούσε ο Φώντας Λαδοπρακόπουλος, μια κούκλα που αγαπήθηκε πολύ από τα παιδιά και που την έπαιζε ο Κώστας Λαδόπουλος. Αργότερα, η Ρένα Μάλλιου αντικατέστησε την Άννυ Χριστοφιδάκη, και έμεινε μόνιμη συμπαρουσιάστρια μέχρι το 1989. Η εκπομπή μεταδιδόταν αρχικά ζωντανά, αλλά αργότερα μαγνητοσκοπημένα για να ικανοποιούνται οι ανάγκες της ΕΡΤ. 

12 χρόνια μετά, το 2001 η εκπομπή επανήλθε. Η εκπομπή ανανεωμένη πλέον άρχισε να μεταδίδεται στην ΕΤ1. Πλέον η εκπομπή δεν είχε ως κεντρικό θέμα ένα παιδικό δελτίο ειδήσεων, φιλοξενούσε παιδιά ως καλεσμένους, με τον παρουσιαστή να τους κάνει διάφορες ερωτήσεις. Ο Χρήστος Δημόπουλος στον 2ο γύρο της σειράς μάλιστα, υποδύθηκε στην εκπομπή 2 καθηγητές, έναν φιλόλογο και έναν περιβαλλοντολόγο και ύστερα οι 2 αφηγήτριες η Φιλία Δενδρινού και Ανθή Βασιλοπούλου έλεγαν ιστορείς και παραμύθια, ενώ αργότερα στην εκπομπή έπαιζε και ο "Πιπιτάου", μία κούκλα που υποδυόταν η Βάσω Γιαρένη. 

Από το 2019, η εκπομπή άρχισε να προβάλλεται εκ νέου, με το όνομα "Χίλια χρώματα του Χρήστου" στην ΕΡΤ2. 

Βραβεύσεις

Η σειρά μετράει 2 βραβεία "καλύτερης παιδικής εκπομπής", το 2005 και το 2008.

Παραπομπές

Ελληνικές τηλεοπτικές εκπομπές
Εκπομπές ΕΡΤ
Ναύαρχος Βότσης (καλαθοσφαίριση ανδρών)

O Αθλητικός Πολιτιστικός Σύλλογος Ναύαρχος Βότσης είναι ελληνικό αθλητικό σωματείο που δραστηριοποιείται στην περιοχή Βότση, στην Καλαμαριά της Θεσσαλονίκης. Ιδρύθηκε επισήμως στις 28 Νοεμβρίου 1933 από πρόσφυγες πρώην κατοίκους της Μικράς Ασίας και του Πόντου. Έλαβε το όνομά του προς τιμήν του Ναύαρχου Νικόλαου Βότση, ο οποίος βύθισε την τούρκικη φρεγάτα «Φετχί Μπουλέντ» μέσα στο Θερμαϊκό Κόλπο κατά την περίοδο του Α' Βαλκανικού Πολέμου. Οι αθλητές του αγωνίζονται με χρώματα το μπλε και το λευκό. 

Το τμήμα καλαθοσφαίρισης ανδρών του συλλόγου ιδρύθηκε το 1950 και διατηρεί νομική μορφή ερασιτεχνικού σωματείου. Έδρα του είναι το Α' Κλειστό Γυμναστήριο Μίκρας, χωρητικότητας 1.200 θεατών. Καλλιεργεί τόσο τμήμα ενηλίκων ανδρών, όσο και τμήματα υποδομής νεαρότερων ηλικιακά αθλητών.

Ιστορική αναδρομή

Ίδρυση και πρώτες δεκαετίες 
Το τμήμα καλαθοσφαίρισης του συλλόγου ιδρύθηκε το 1950 από τους Ονίκ Τσαμασιάν, Παναγιώτη Μαυρίδη και Γιώργο Κολοβό. Στο Δ.Σ. της 2/1.1958 αποφασίστηκε να αγοραστούν «δέκα ζεύγη λαστιχένια υποδήματα – ελαττωματικά», για τους αθλητές του τμήματος. Σε επίσημες διοργανώσεις η ομάδα ξεκίνησε να αγωνίζεται το 1953. 

Όπως διαπιστώνεται από το αρχείο του συλλόγου, οι αθλητές του τμήματος απέκτησαν πλήρεις και ομοιογενείς στολές μετά το 1980. Τη δεκαετία του 1960 η ομάδα πραγματοποιούσε προπονήσεις στο Γήπεδο της Χ.Α.Ν.Θ. Σους αγώνες των Δ΄ Φιλίππειων του 1966 ο Ναύαρχος Βότσης ήρθε πρώτος και του απονεμήθηκε κύπελλο. Το 1968 κατέκτησε το Πρωτάθλημα Ανδρών Β' Κατηγορίας Θεσσαλονίκης με προπονητή τον Π. Αλεξανδρίδη. Το 1981 η Ε.ΚΑ.Σ.Θ. απένειμε Κύπελλο Ήθους στην ανδρική ομάδα του συλλόγου.

Δεκαετία 1990 
Την αγωνιστική περίοδο 1992-93 ο Ναύαρχος Βότσης αναδείχθηκε Πρωταθλητής στην Α' Κατηγορία Θεσσαλονίκης κερδίζοντας παράλληλα το δικαίωμα ανόδου στη Γ' Εθνική Κατηγορία για πρώτη φορά στην ιστορία του. Τη χρονιά 1993-94 διαγωνίστηκε στα πλαίσια του Βορείου Ομίλου όπου και συγκέντρωσε 7 νίκες και 19 ήττες. Η επίδοση αυτή δεν ήταν ικανή να συγκρατήσει την ομάδα στην κατηγορία. Παραγωγικότεροι σκόρερ την περίοδο αυτοί αναδείχθηκαν οι αθλητές Χρήστος Χατζόπουλος (548 πόντοι σε 26 αγώνες, 21,08 κατά μ.ό.), ο Αχιλλέας Σωτηρακόγλου (381 πόντοι σε 23 αγώνες, 16,57 κατά μ.ό.) και Βαγγέλης Πρώιος (270 πόντοι σε 22 αγώνες, 12,27 κατά μ.ό.).

Περίοδοι σε εθνικές κατηγορίες

Πρόσωπα

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2022-23, ο Α.Π.Σ. Ναύαρχος Βότσης λαμβάνει μέρος στο Πρωτάθλημα της Β' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης. Ειδικότερα εντάχθηκε στον 1ο Όμιλο Βορρά τον οποίο συνθέτουν 11 σύλλογοι.

Έδρα του συλλόγου είναι το Α' Κλειστό Γυμναστήριο Μίκρας, χωρητικότητας 1.200 θεατών. Καθήκοντα πρώτου προπονητή διατηρεί ο Γιώργος Καραμουσαλίδης.

Παραπομπές

Εξωτερικοί σύνδεσμοι 

 Α.Π.Σ. Ναύαρχος Βότσης, επίσημος ιστότοπος.
 Α.Π.Σ. Ναύαρχος Βότσης (τμήματα καλαθοσφαίρισης), επίσημος ιστότοπος.
 
 
 Α' Κλειστό Γυμναστήριο Μίκρας, πληροφορίες στον ιστότοπο Gipeda.gr.

Α.Π.Σ. Ναύαρχος Βότσης
Ελληνικοί σύλλογοι καλαθοσφαίρισης
Σωματεία Ε.ΚΑ.Σ.Θ.
Ιδρύσεις ομάδων καλαθοσφαίρισης σε άγνωστο έτος
Αιγύπτιοι

Οι Αιγύπτιοι (    , IPA: [almisˤɾejˈjuːn] ;    , (ρωμανικό: El-Masreyeen), IPA: [elmɑsˤɾejˈjiːn] ;     ρομανικά  ) είναι μια εθνική ομάδα  με καταγωγή από τη χώρα της Αιγύπτου. Η αιγυπτιακή ταυτότητα είναι στενά συνδεδεμένη με τη γεωγραφία. Ο πληθυσμός είναι συγκεντρωμένος στην κοιλάδα του Νείλου, μια μικρή λωρίδα καλλιεργήσιμης γης που εκτείνεται από τον Πρώτο Καταρράκτη έως τη Μεσόγειο και περικλείεται από έρημο τόσο στα ανατολικά όσο και στα δυτικά. Αυτή η μοναδική γεωγραφία αποτέλεσε τη βάση της ανάπτυξης της αιγυπτιακής κοινωνίας από την αρχαιότητα.

Πηγές

Περαιτέρω ανάγνωση 

 

Βορειοαφρικανοί
Αιγύπτιοι
Αλεξέι Κοβαλιόφ

Ο Αλεξέι Ιβάνοβιτς Κοβαλιόφ (, , Ολεξίι Ιβάνοβιτς Κοβαλιόφ, 19 Ιανουαρίου 1989, Γκόλαγια Πρίσταν - 28 Αυγούστου 2022, Γκόλαγια Πρίσταν) ήταν Ουκρανός πολιτικός, βουλευτής της Βερχόβνα Ράντα. Το 2022, κατά τη διάρκεια της ρωσικής εισβολής στην Ουκρανία, συνεργάστηκε με τον ρωσικό στρατό και διορίστηκε αντιπρόεδρος της ρωσικής κατοχικής στρατιωτικο-πολιτικής διοίκησης της Χερσώνας για τη γεωργία.

Βιογραφία 
Γεννήθηκε στις 19 Ιανουαρίου 1989 στη Γκόλαγια Πρίσταν του Όμπλαστ της Χερσώνας. Αποφοίτησε από τη Νομική Ακαδημία της Οδησσού. Εργάστηκε ως δικηγόρος σε αγροτική επιχείρηση. Διευθυντής της ΠΕ «LK-AGRO» (από τους κορυφαίους στην καλλιέργεια στην περιοχή). Το 2019, στις εκλογές για τη Βερχόβνα Ράντα, εξελέγη από την 186η εκλογική περιφέρεια του Όμπλαστ της Χερσώνας. Εντάχθηκε στην παράταξη Υπηρέτης του Λαού, του Βολοντίμιρ Ζελένσκι.

Στις 28 Απριλίου 2022, η ένταξη στην παράταξη ανεστάλη, ενώ στις 3 Μαΐου διαγράφηκε οριστικά από την παράταξη.

Στις 22 Ιουνίου 2022, επέζησε από απόπειρα δολοφονίας, την οποία ορισμένα μέσα ενημέρωσης ανέφεραν λανθασμένα ως επιτυχή.

Στις 30 Ιουνίου, η ηγεσία της Βερχόβνα Ράντα ανακοίνωσε την απαλλαγή του Κοβαλιόφ από τα καθήκοντα του.

Στις 4 Ιουλίου 2022, έγινε μέλος της ρωσικής κατοχικής στρατιωτικο-πολιτικής διοίκησης της Χερσώνας, αναλαμβάνοντας τη θέση του  αντιπροέδρου για τη γεωργία.

Στις 28 Αυγούστου 2022 δολοφονήθηκε.

Πηγές

Εξωτερικοί Σύνδεσμοι 

 https://rus.lb.ua/file/person/4807_kovalev_aleksey_ivanovich.html
 https://kp.ua/politics/a652277-nardep-kovalev-voshel-v-tak-nazyvaemoe-pravitelstvo-khersonskoj-oblasti
Θάνατοι το 2022
Ουκρανοί πολιτικοί
Φέμκε Μπολ

Η Φέμκε Μπολ (Femke Bol) (γενν. 23 Φεβρουαρίου 2000, Άμερσφοορτ) είναι Ολλανδή αθλήτρια του στίβου, η οποία ειδικεύεται στα 400 μέτρα μετ΄ εμποδίων και στα 400 μέτρα. Είναι η χάλκινη Ολυμπιονίκης του Τόκιο 2020 στα 400 μέτρα μετ΄ εμποδίων με το τρέχον ευρωπαϊκό ρεκόρ των 52,03 δευτερολέπτων, και έγινε η τρίτη ταχύτερη γυναίκα όλων των εποχών και η πρώτη Ολλανδή Ολυμπιονίκης στο αγώνισμα. Η Μπολ κέρδισε το αργυρό μετάλλιο στο Παγκόσμιο Πρωτάθλημα του 2022. Είναι η πρώτη αθλήτρια που έκανε το νταμπλ στα 400 μ./400 μ. μετ΄ εμποδίων σε μεγάλη διοργάνωση, αφού κέρδισε και τους δύο τίτλους στο Ευρωπαϊκό Πρωτάθλημα του 2022. Κέρδισε δύο αργυρά μετάλλια στο Παγκόσμιο Πρωτάθλημα Κλειστού Στίβου 2022 και δύο χρυσά στο Ευρωπαϊκό Πρωτάθλημα Κλειστού Στίβου 2021. Η Μπολ στην πρωτοεμφανιζόμενη της σεζόν το 2021 πήρε τον τίτλο του Diamond League στα 400 μέτρα μετ΄ εμποδίων, θέτοντας ρεκόρ πίστας και τρία ρεκόρ, και σημείωσε 11 ρεκόρ Ολλανδίας, με άλλα πέντε ως μέλος των ομάδων σκυταλοδρομίας.

Η Μπολ κέρδισε το χρυσό μετάλλιο στα 400 μ. μετ΄ εμποδίων στο Ευρωπαϊκό Πρωτάθλημα Στίβου Κ-20 του 2019. Κατέχει το παγκόσμιο ρεκόρ στα 300 μέτρα μετ΄ εμποδίων και τα ρεκόρ Ολλανδίας στα 400 μ. κλειστού και ανοιχτού στίβου.

Καριέρα

Παραπομπές

Εξωτερικοί σύνδεσμοι 
 

Εμποδιστές
Δρομείς ταχύτητας
Αθλητές του στίβου στους Θερινούς Ολυμπιακούς Αγώνες 2020
Χάλκινοι Ολυμπιονίκες του στίβου
Ολλανδοί Ολυμπιονίκες
Πρωταθλητές Ευρώπης στον στίβο
Κάτοχοι μεταλλίων του Ευρωπαϊκού Πρωταθλήματος Στίβου
Κάτοχοι μεταλλίων του Παγκοσμίου Πρωταθλήματος Στίβου
Κάτοχοι μεταλλίων του Παγκοσμίου Πρωταθλήματος Κλειστού Στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Νικητές του Diamond League
Κοιλάδα Λάρισας

Η Κοιλάδα (πρώην Αμαρλάρ ) είναι χωρίο του νομού Λάρισας και έδρα τοπικής κοινότητας της Δημοτικής Ενότητας Κοιλάδας του διευρυμένου Δήμου Λαρισαίων. Σύμφωνα με την απογραφή του 2011, ο πληθυσμός της ανέρχεται τους 628 κατοίκους.

Γενικά και ιστορικά στοιχεία 
Η Κοιλάδα βρίσκετε 14,4 χλμ. δυτικά της Λάρισας, σε υψόμετρο 140 μέτρων. Το παλιό όνομα της Κοιλάδας είναι Αμαρλάρ. Ιδρύθηκε από πρόσφυγες της περιοχής Ανατολικής Ρωμυλίας  της Βουλγαρίας, αρχικά το 1909 από το πρώτο κύμα προσφύγων και στη συνέχεια το 1913 ολοκληρώθηκε η εγκατάσταση των προσφύγων και στην περιοχή. Οι κάτοικοι έχουν διατηρήσει τα ήθη και έθιμα της περιοχής τους και έχουν ιδρύσει τον Πολιτιστικό και Μορφωτικό Σύλλογο Κοιλάδος «Ο Φάρος», με πολλαπλές δραστηριότητες.

Η κοινότητα της Κοιλάδας έχει έκταση 22071 στρέμματα. Ορίστηκε έδρα του Δήμου Κοιλάδας. Αποτελεί νεότερο οικισμό. Είναι η μόνη κοινότητα του Δήμου Κοιλάδας που μόνο κατά το ήμισυ ο πληθυσμός της ασχολείται με τη γεωργία και τη κτηνοτροφία, περίπου το 30% ασχολείται με χειρωνακτικά επαγγέλματα, σχεδόν 11% των κατοίκων είναι έμποροι και υπάλληλοι, ενώ περίπου 5% είναι ελεύθεροι επαγγελματίες.

Έχει Γυμνάσιο - Λύκειο, κλειστό γυμναστήριο, πνευματικό κέντρο, ΚΕΠ, ΚΑΠΗ. Επίσης η Κοιλάδα έχει βιβλιοθήκη και Λαογραφικό Κέντρο. Διαθέτει κλειστό γυμναστήριο, γήπεδο ποδοσφαίρου και γήπεδο τένις. Η τοπική ομάδα είναι ο Α.Ο. Κοιλάδας

Υπάρχει αγροτικό ιατρείο και φαρμακείο. Στη Κοιλάδα έχει έδρα και ο ΤΟΕΒ Ταουσάνης, ένας από τους εννέα ΤΟΕΒ του Νομού.

Οι εκκλησίες της κοινότητας Κοιλάδας είναι:

 Άγιος Σπυρίδωνας : παλαιά εκκλησία και πολιούχος του χωριού.
 Γέννηση της Θεοτόκου : κεντρική εκκλησία.

Παραπομπές 

Δήμος Λαρισαίων
Χωριά του νομού Λάρισας
Τα καγκέλια (Γωγώ Τσαμπά)

Τα καγκέλια είναι τίτλος τραγουδιού της Ελληνίδας τραγουδίστριας Γωγώς Τσαμπά. Τη μουσική του τραγουδιού έγραψε ο μουσικός Πετρολούκας Χαλκιάς, για το ομώνυμο ηπειρώτικο τραγούδι, το οποίο κυκλοφόρησε στα τέλη της δεκαετίας του 1970. Καγκέλι σημαίνει στροφή, σύμφωνα με τη Δόμνα Σαμίου και την Εγκυκλοπαίδεια του ελληνικού χορού. Σύμφωνα με την Τσαμπά, το τραγούδι ερμηνεύτηκε για πρώτη φορά από την ίδια το 2000 σε πανηγύρι στην κωμόπολη Λιβανάτες, ενώ το τραγούδι δεν έχει στιχουργό, καθώς αποτελεί αυτοσχεδιασμό. Το 2013 το τραγούδι κυκλοφόρησε στον δίσκο Δεν Σου Κάνω Τον Άγιο της Γωγώς Τσαμπά.

Παραπομπές 
 

Ελληνικά τραγούδια
Μόντε Κασέρος (Κοριέντες)

Το Μόντε Κασέρος () είναι πόλη στα νοτιοανατολικά της επαρχίας Κοριέντες στη Μεσοποταμία της Αργεντινής. Έχει 23.470 κατοίκους σύμφωνα με την απογραφή του 2010. Είναι η έδρα του ομώνυμου νομού, ο οποίος περιλαμβάνει επίσης τους δήμους Κολονία Λιμπερτάδ, Χουάν Πουγιόλ και Μοκορέτα.

Η πόλη βρίσκεται στη δυτική όχθη του ποταμού Ουρουγουάη, απέναντι από την πόλη Μπέλα Ουνιόν της Ουρουγουάης, περίπου 440 χλμ. ανατολικά-νοτιοανατολικά της πρωτεύουσας της επαρχίας (Κοριέντες) και 640 χλμ. βόρεια του Μπουένος Άιρες.

Η πόλη διαθέτει αεροδρόμιο .

Κλίμα

Παραπομπές 

Πόλεις της Αργεντινής
Πρωθυπουργός του Περού

Ο Πρόεδρος του Υπουργικού Συμβουλίου του Περού, που ανεπίσημα αποκαλείται Πρωθυπουργός (τύπος προσφώνησης: Premier) ή Prime Minister, είναι το υψηλότερο σε ιεραρχία μέλος του Υπουργικού Συμβουλίου του Περού. Ο πρόεδρος του Υπουργικού Συμβουλίου διορίζεται από τον Πρόεδρο (εκκρεμεί η επικύρωση από το Κογκρέσο, όπως και με όλα τα άλλα μέλη του υπουργικού συμβουλίου).
Ο πρόεδρος του Υπουργικού Συμβουλίου δεν είναι ο αρχηγός της κυβέρνησης, αφού ο πρόεδρος του Περού υπηρετεί τόσο ως αρχηγός κράτους όσο και ως αρχηγός κυβέρνησης. Το Περού είναι μια από τις λίγες χώρες της Λατινικής Αμερικής (άλλες περιλαμβάνουν την Αργεντινή, την Κούβα και την Αϊτή) όπου υφίσταται επί του παρόντος η θέση του πρωθυπουργού.

Ο Ανίμπαλ Τόρες ίναι ο σημερινός πρωθυπουργός από τις 8 Φεβρουαρίου 2022. Ο Τόρες παραιτήθηκε από την πρωθυπουργία στις 3 Αυγούστου 2022. Ωστόσο, η παραίτησή του απορρίφθηκε από τον πρόεδρο Καστίγιο και ο Τόρες παρέμεινε ως πρωθυπουργός.   

Έχει υπάρξει πρόσφατη συζήτηση για το εάν ο ρόλος του πρωθυπουργού πρέπει να ενισχυθεί, καθιστώντας ουσιαστικά τον πρωθυπουργό επικεφαλής της κυβέρνησης, όπως σε χώρες όπως η Γαλλία και η Ρωσία. Αυτή η ιδέα υποστηρίχθηκε από τους πρώην προέδρους του Περού.

Κατάλογος πρωθυπουργών του Περού (1856–σήμερα)
Η θέση θεσμοθετήθηκε το 1856. Πρώτος στη θέση ήταν ο Χουάν Μανουέλ δελ Μαρ, ο οποίος υπηρέτησε ως αντιπρόεδρος επί προεδρίας του Ραμόν Καστίγια από το 1858 έως τον θάνατό του, στις 16 Ιουνίου 1862.

19ος αιώνας

20ός αιώνας

21ος αιώνας

Παραπομπές 

Πρωθ
Τοπόλοβγκραντ

Το Τοπόλοβγκραντ (βουλγαρικά: Тополовград, κυρ.: «πόλη με λεύκες»· τουρκικά: Kavaklı) είναι κωμόπολη στη νοτιοκεντρική Βουλγαρία, εντός της επαρχίας Χάσκοβο, η οποία βρίσκεται στους βόρειους πρόποδες του όρους Σακάρ. Είναι το διοικητικό κέντρο του ομώνυμου Δήμου Τοπόλοβγκραντ.

Το 2020, είχε 5.313 κατοίκους.

Ιστορία
Το Τοπόλοβγκραντ και η γύρω περιοχή κατοικούνταν από τα αρχαία χρόνια, όπως μαρτυρούν τα ντολμέν που βρέθηκαν στο Χλιάμποβο και το φρούριο του Παλαιοκάστρου που ενδέχεται να χτίστηκε από τους Θράκες.

Μέχρι τις αρχές του 20ου αιώνα, η πόλη κατοικούνταν κυρίως από Έλληνες (96 τοις εκατό) και φιλοξενούσε ελληνικά σχολεία και εκκλησίες. Αν και ήταν πόλη με ελληνική πλειοψηφία, μετά το 1906, η βουλγαρική κυβέρνηση διόρισε τον πρώτο Βούλγαρο δήμαρχο. Από το 1906 έως το 1925, περίπου 22.000 Έλληνες εγκατέλειψαν την πόλη καθώς και τα περίχωρά της και εγκαταστάθηκαν στη Μακεδονία. Αντικαταστάθηκαν από ομάδες Βούλγαρων προσφύγων από τη Δυτική Θράκη, την Ανατολική Θράκη, τη Μικρά Ασία και την ιστορική περιοχή της Μακεδονίας.

Παραπομπές

Πόλεις της Βουλγαρίας
Εθνική Κατηγορία υδατοσφαίρισης ανδρών 1976

Το πρωτάθλημα Ελλάδας υδατοσφαίρισης ανδρών 1976, ολοκληρώθηκε στις 22 Σεπτεμβρίου 1976, με τον αγώνα δεύτερου γύρου ανάμεσα στον Εθνικό και τον Ολυμπιακό (6–4). Έγιναν 2 γύροι στο Ολυμπιακό κολυμβητήριο. Πρωταθλητής αναδείχθηκε ο Εθνικός για 26η φορά στην ιστορία του και μάλιστα αήττητος. Ο Ν.Α.Ο. Κέρκυρας υποβιβάστηκε.

Τελική βαθμολογία

Πηγή 

 Εφημερίδα «Ριζοσπάστης», 24/9/1976, σελίδα 6

Α εθνική κατηγορία υδατοσφαίρισης ανδρών
Πεπ Μπιέλ

Ο Πεπ Μπιέλ Μας Χαούμε (Ισπανικά: Pep Biel Mas Jaume, 5 Σεπτεμβρίου 1996) είναι Ισπανός επαγγελματίας ποδοσφαιριστής που αγωνίζεται ως επιθετικός μέσος και δεξιός εξτρέμ στην Super League για τον Ολυμπιακό Πειραιώς.

Εξωτερικοί σύνδεσμοι 

Ισπανοί ποδοσφαιριστές
Μέσοι ποδοσφαιριστές
Ποδοσφαιριστές Σεγούντα Ντιβιζιόν
Ποδοσφαιριστές Σεγούντα Ντιβιζιόν Β
Ποδοσφαιριστές Τερθέρα Ντιβιζιόν
Ποδοσφαιριστές Σουπερλίγκα Δανίας
Ποδοσφαιριστές Σούπερ Λιγκ Ελλάδας
Ποδοσφαιριστές Ρεάλ Σαραγόσα
Ποδοσφαιριστές ΦΚ Κοπεγχάγη
Ποδοσφαιριστές Ολυμπιακού Πειραιώς
Ισπανοί ποδοσφαιριστές στο εξωτερικό
Ξένοι ποδοσφαιριστές στη Δανία
Ξένοι ποδοσφαιριστές στην Ελλάδα
Ακτή Μούρμανσκ

Η Ακτή Μούρμανσκ (ρωσικά: Мурманский берег) είναι η ακτή της Θάλασσας του Μπάρεντς από τα σύνορα Ρωσίας-Νορβηγίας μέχρι το ακρωτήριο Σβιάτοβ Νος .

Η ακτογραμμή είναι βραχώδης και ελάχιστα τεμαχισμένη, με αρκετούς κόλπους με βαθιές τομές (Κόλα, Μοτόβσκι και άλλοι) και αρκετά νησιά κατά μήκος της ακτής (το μεγαλύτερο είναι το Κίλντιν). Οι περιοχές της Θάλασσας Μπάρεντς που γειτνιάζουν με την ακτή είναι αλιευτικές. Γίνεται διάκριση μεταξύ του Δυτικού Μούρμαν, δυτικά του κόλπου Κόλα, και του Ανατολικού Μούρμαν, ανατολικά του κόλπου αυτού. Το σημαντικότερο λιμάνι είναι το Μούρμανσκ. Ανατολικά του ακρωτηρίου Σβιάτοβ Νος αρχίζει η ακτή Τέρσκι της Λευκής Θάλασσας.

Βιβλιογραφία 

 Sidensner A.K. Πληροφορίες για την ακτή του Μούρμανσκ, που συλλέχθηκαν το καλοκαίρι του 1896, από τον υποναύαρχο Sidensner. - СПб. : Τύπου. Marine Ministry, 1897. - 102 p.
 Malashenkov A. A., Fedorov P. V.  - Αγία Πετρούπολη: Πρακτική. τράπεζα. in-t, 2017. - 632 σελ. - ISBN 978-5-4228-0085-8 .
Ζονατάν Ταμπού

Ο Ζονατάν Ταμπού (γαλλικά: Jonathan Tabu) (γενν. 7 Οκτωβρίου 1985) είναι Βέλγος, με καταγωγή από τη Λαϊκή Δημοκρατία του Κονγκό, επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τη Λίμπουρχ Γιουνάιτεντ. Εκπροσωπεί την Εθνική Βελγίου σε διεθνείς διοργανώσεις.

Επαγγελματική σταδιοδρομία 
Το 2004, ο Ταμπού αγωνίστηκε με την Σπιρού Σαρλερουά, με την οποία τρία πρωταθλήματα Βελγίου και έπαιξε και στο ULEB Cup/EuroCup.

Το 2010, ο Ταμπού υπέγραψε με την ιταλική Καντού. Την σεζόν 2011–12 έπαιξε ως δανεικός στη Βανόλι Κρεμόνα. Τη σεζόν 2012–13 έπαιξε στην EuroLeague με την Καντού, όπου στις 11 Νοεμβρίου σημείωσε 17 πόντους (ρεκόρ καριέρας στη διοργάνωση) απέναντι στον Παναθηναϊκό.

Για τη σεζόν 2013–14, ο Ταμπού υπέγραψε στην ισπανική Σαραγόσα.

Στις 4 Αυγούστου 2014, ο Ταμπού υπέγραψε συμβόλαιο με την Άλμπα Βερολίνου. Στις 28 Απριλίου 2015, άφησε την Άλμπα και υπέγραψε στην ιταλική Εμπόριο Αρμάνι Μιλάνο για το υπόλοιπο της σεζόν 2014-15.

Στις 28 Ιουλίου 2015, ο Ταμπού υπέγραψε με τη Φουενλαμπράδα. Ένα χρόνο αργότερα, μετακόμισε στην Μπιλμπάο Μπασκέτ.

Στις 2 Νοεμβρίου 2018, υπέγραψε με τη γαλλική Λε Μαν Σαρτ Μπασκέτ.

Στις 2 Ιουλίου 2019, υπέγραψε με την επίσης γαλλική  ΕΣΣΜ Λε Πορτέλ.

Στις 21 Ιουλίου 2020, υπέγραψε με την ισπανική Μανρέσα, με την οποία είχε μέσο όρο 7,3 πόντους και 3,5 ασίστ ανά παιχνίδι. Στις 8 Δεκεμβρίου 2021, υπέγραψε με την Σαμπάν Σαλόν-Ρανς, με την οποία είχε μέσο όρο 3,0 πόντους, 3,5 ασίστ και 1,3 ριμπάουντ ανά παιχνίδι σε τέσσερα παιχνίδια.

Στις 3 Φεβρουαρίου 2022, υπέγραψε με τη βελγική Λίμπουρχ Γιουνάιτεντ.

Εθνική ομάδα 
Ο Ταμπού εκπροσώπησε το Βέλγιο στο Ευρωμπάσκετ 2015, όπου το Βέλγιο έχασε από την Ελλάδα στους προημιτελικούς με 75–54. Σε 6 παιχνίδια, είχε μέσο όρο 10,0 πόντους, 2,3 ριμπάουντ και 2,5 ασίστ.

Ο Ταμπού έπαιξε επίσης στο Ευρωμπάσκετ 2022. Την 1η Σεπτεμβρίου, σημείωσε το νικηφόρο τρίποντο στη νίκη του Βελγίου με 79–76 στην παράταση επί της Γεωργίας.

Παραπομπές

Εξωτερικοί σύνδεσμοι 
 Προφίλ στο acb.com
 Προφίλ  στο legabasket.it
 Προφίλ στο eurobasket.com
 Προφίλ στο euroleague.net
 Προφίλ στο fiba.com

Βέλγοι καλαθοσφαιριστές
Καλαθοσφαιριστές από τη Λαϊκή Δημοκρατία του Κονγκό
Πόιντ γκαρντ
Σούτινγκ γκαρντ
Βέλγοι με καταγωγή από τη Λαϊκή Δημοκρατία του Κονγκό
Καλαθοσφαιριστές Εθνικής Βελγίου
Καλαθοσφαιριστές Ευρωμπάσκετ 2011
Καλαθοσφαιριστές Ευρωμπάσκετ 2013
Καλαθοσφαιριστές Ευρωμπάσκετ 2015
Καλαθοσφαιριστές Ευρωμπάσκετ 2017
Καλαθοσφαιριστές Ευρωμπάσκετ 2022
Καλαθοσφαιριστές Σπιρού Σαρλεουά
Καλαθοσφαιριστές Πρωταθλήματος Βελγίου
Καλαθοσφαιριστές Παλλακανέστρο Καντού
Καλαθοσφαιριστές Λέγκα Μπάσκετ Σέριε Α
Καλαθοσφαιριστές Γκουερίνο Βανόλι Μπάσκετ
Καλαθοσφαιριστές Μπάσκετ Σαραγόσα
Καλαθοσφαιριστές Πρωταθλήματος Ισπανίας
Καλαθοσφαιριστές Άλμπα Βερολίνου
Καλαθοσφαιριστές Πρωταθλήματος Γερμανίας
Καλαθοσφαιριστές Ολίμπια Μιλάνου
Καλαθοσφαιριστές Μπαλονθέστο Φουενλαμπράδα
Καλαθοσφαιριστές Μπιλμπάο
Καλαθοσφαιριστές Λε Μαν Σαρτ Μπασκέτ
Καλαθοσφαιριστές Πρωταθλήματος Γαλλίας
Καλαθοσφαιριστές ΕΣΣΜ Λε Πορτέλ
Καλαθοσφαιριστές Μανρέσα
Καλαθοσφαιριστές Σαμπάν Μπασκέτ
Καλαθοσφαιριστές Λίμπουρχ Γιουνάιτεντ
Πέδρο Καστίγιο

Ο Πέδρο Καστίγιο (José Pedro Castillo Terrones,  ,  γεννημένος στις 19 Οκτωβρίου 1969) είναι ο σημερινός Πρόεδρος της Δημοκρατίας του Περού, εκλεγμένος από τις 28 Ιουλίου 2021, νικητής των αντίστοιχων βουλευτικών εκλογών. 

Γεννημένος σε μια οικογένεια αγροτών στην Πούνια της Καχαμάρκα, δούλευε ως δάσκαλος στη δημόσια εκπαίδευση ενώ παράλληλα είχε έντονη συνδικαλιστική δράση. Έγινε ευρύτερα γνωστός στο Περού κατά τη διάρκειας μιας απεργίας δασκάλων το 2017. Αποφάσισε να θέσει υποψηφιότητα για το Προεδρικό αξίωμα, ως εκπρόσωπος του μαρξιστικού κόμματος Ελεύθερο Περού. Υποστηριζόμενος κυρίως από τους αγροτικούς πληθυσμούς ήρθε πρώτος, νικώντας την Κέικο Φουχιμόρι στον β΄ γύρο.   

Από την ανάληψη της Προεδρίας, ο Καστίγιο αντιμετώπισε ανοιχτό πόλεμο από την ελίτ και τα ΜΜΕ της χώρας του, με στόχο την ανατροπή του,  σκοπός που διευκολύνεται και από την πολιτική του Καστίγιο, που φαίνεται αμφιταλαντευόμενη ανάμεσα σε ακροαριστερές αλλά και ακροδεξιές επιλογές. Η χώρα έχει αλλάξει 4 διαφορετικές κυβερνήσεις μέσα στους πρώτους 6 μήνες της διακυβέρνησης Καστίγιο ενώ ο ίδιος αντιμετώπισε δυο προτάσεις μομφής που απέτυχαν ωστόσο να συγκεντρώσουν τις απαραίτητες ψήφους για να τον απομακρύνουν από το αξίωμα.   Μετά τη δεύτερη αποτυχημένη ψηφοφορία μομφής, έλαβε χώρα μια σειρά διαδηλώσεων  λόγω της αύξησης των τιμών των καυσίμων η οποία επηρέασε σε μεγάλο βαθμό τους εργαζόμενους στις μεταφορές.   

Ο Καστίγιο αποχώρησε από το κόμμα του Ελεύθερου Περού τον Ιούνιο του 2022 για να κυβερνήσει ως ανεξάρτητος.  Τον Ιούλιο του 2022 ξεκίνησε μια πέμπτη έρευνα για τις φερόμενες εμπλοκές του Καστίγιο σε διαφθορά.

Παραπομπές 

Καστιγιο Πεδρο
Καστιγιο Πεδρο
Αζερική Σοβιετική Εγκυκλοπαίδεια

Η Αζερική Σοβιετική Εγκυκλοπαίδεια () είναι η πρώτη εγκυκλοπαίδεια στην αζερική γλώσσα. Εκδόθηκε σε 10 τόμους - από το 1976 ως το 1987. 
 
Η εγκυκλοπαίδεια εκπονήθηκε από την Ακαδημία Επιστημών της Αζερικής ΣΣΔ (σήμερα η Εθνική Ακαδημία Επιστημών του Αζερμπαϊτζάν). Οι κύριοι συντάκτες ήταν οι Ρασούλ Ρζα και Τζεμίλ Κουλίεφ.

Περιεχόμενο 
Η εγκυκλοπαίδεια περιέχει περίπου 60.000 άρθρα, και περιλαμβάνει περίπου 20.000 εικόνες και πάνω από 600 χάρτες. Καλύπτει όλους τους κλάδους της γνώσης, με έμφαση στον επιστημονικό σοσιαλισμό.

Τόμοι

Δείτε επίσης 
 Μεγάλη Σοβιετική Εγκυκλοπαίδεια

Παραπομπές 

Αζερικές εγκυκλοπαίδειες
Αζερική Σοβιετική Σοσιαλιστική Δημοκρατία
Δρυμώνας Λέρου

Ο Δρυμώνας είναι οικισμός της Λέρου και της Περιφερειακής Ενότητας Καλύμνου.

Γεωγραφικά στοιχεία - Αξιοθέατα 
Ο Δρυμώνας βρίσκεται στις δυτικές ακτές του νησιού και τη νότια πλευρά του όρμου της Γούρνας. Είναι χωριό στο κέντρο του νησιού σε υψόμετρο 40 μέτρα ενώ απέχει περίπου 3 χλμ. ΝΔ. από την Αγία Μαρίνα. Πρόκειται για ψαροχώρι, με μικρή μαρίνα και κύριο αξιοθέατο το μικρό παραθαλάσσιο εκκλησάκι του Αγίου Γεωργίου στη δυτική άκρη του οικισμού. Έχει χαρακτηριστεί ως ιστορικό διατηρητέο μνημείο "διότι αποτελεί ένα από τα χαρακτηριστικά δείγματα εκκλησιαστικής αρχιτεκτονικής του νησιού και είναι ένα από τα λίγα εναπομείναντα μνημεία με ζωγραφικό διάκοσμο". Αξιόλογο θεωρείται και το εκκλησάκι της Παναγιάς της Γουρλωμάτας, που κτίστηκε τον 14ο αιώνα από υλικά ερειπωμένου κτίσματος της αρχαίας εποχής και είναι διακοσμημένο με αξιόλογες αγιογραφίες.

Η παραλία του είναι αμμώδης, ο θαλάσσιος πυθμένας πετρώδης και η παράκτια βιοποικιλότητα περιλαμβάνει πυκνή βλάστηση από πεύκα. Ένα τμήμα της είναι οργανωμένο (ομπρέλες, ξαπλώστρες, καλάθια απορριμμάτων, αποδυτήρια και εγκαταστάσεις αθλητισμού) και υπάρχει εστιατόριο.

Διοικητικά - Πληθυσμιακά στοιχεία 
Ως ξεχωριστός οικισμός αναφέρεται επίσημα για πρώτη φορά το 1954 με το ΦΕΚ 275Α - 03/11/1954 να προσαρτάται στον δήμο Λέρου, στον οποίο υπάγεται σύμφωνα με το Πρόγραμμα «Καλλικράτης» ενώ σύμφωνα με την απογραφή του 2011 απογράφησαν 284 κάτοικοι.

Απογραφές πληθυσμού

Εξωτερικοί σύνδεσμοι 

 Άγιος Γεώργιος Δρυμώνα από τον ιστότοπο http://odysseus.culture.gr/

Παραπομπές 

Χωριά της Λέρου
Ποδόσφαιρο στην Αγγλία

Το ποδόσφαιρο είναι το δημοφιλέστερο άθλημα στην Αγγλία,  το πρώτο σύγχρονο σύνολο κανόνων για το άθλημα ρυθμίστηκαν το 1863. Οι νόμοι του ποδοσφαίρου στην Αγγλία άσκησαν μεγάλη επιρροή στους νόμους του Παιχνιδιού . Η Αγγλία έχει πάνω από σαράντα χιλιάδες εγγεγραμμένους ποδοσφαιρικούς συλλόγους. Στην Αγγλία δημιουργήθηκε η πρώτη ομάδα στο κόσμο ( Σέφιλντ ΦΚ), ο παλαιότερος επαγγελματικός ποδοσφαιρικός σύλλογος στον κόσμο (Νοτς Κάουντι), η παλαιότερη ποδοσφαιρική ομοσπονδία (Ποδοσφαιρική Ομοσπονδία Αγγλίας), η παλαιότερη εθνική ομάδα, η παλαιότερη εθνική διοργάνωση (το Κύπελλο Αγγλίας) και το παλαιότερο εθνικό πρωτάθλημα (η Αγγλική Φούτμπολ Λιγκ). Σήμερα, το κορυφαίο εγχώριο πρωτάθλημα της Αγγλίας, η Πρέμιερ Λιγκ, είναι ένα από τα δημοφιλέστερα και πλουσιότερα αθλητικά πρωταθλήματα στον κόσμο, με έξι από τους δέκα πλουσιότερους ποδοσφαιρικούς συλλόγους με την μεγαλύτερη αξία να ανήκουν στην Αγγλία.

Η εθνική ομάδα ποδοσφαίρου της Αγγλίας έχει κερδίσει το παγκόσμιο κύπελλο ποδοσφαίρου το 1966 . Συνολικά πέντε αγγλικές ομάδες έχουν κερδίσει το UEFA Champions League.

Παραπομπές
Αγκυλωτός σταυρός (ναζιστική Σβάστικα)

Ο Αγκυλωτός σταυρός (γερμ.: hakenkreuz), γνωστός και ως ναζιστική σβάστικα, είναι σύμβολο της ιδεολογίας του ναζισμού. Αποτέλεσε  το κύριο σύμβολο της Γερμανίας κατά την περίοδο 1931-1945, καθώς και άλλων μεταγενέστερων νεοναζιστικών πολιτικών κομμάτων και οργανώσεων ανά τον κόσμο.

Το σύμβολο είναι εμπνευσμένο από την σβάστικα, με την οποία είναι πανομοιότυπο. Η σβάστικα χρησιμοποιείται στην σανσκριτική παράδοση, ενώ υπήρξε και σύμβολο και άλλων πολιτισμών κατά την αρχαιότητα, όπως στους Έλληνες, στους Κέλτες κ.α..

Η πρώτη φορά που έγινε χρήση του συμβόλου στην σύγχρονη πολιτική, ήταν από τον Ρουμάνο πολιτικό Κούζα και συμβόλιζε τον αντισημιτισμό, 
Τότε ήταν και που υιοθετήθηκε από το Ναζιστικό Γερμανικό Εργατικό Κόμμα του Αδόλφου Χίτλερ, ως σύμβολο της "Άριας φυλής". Από τότε, και ιδιαίτερα μετά τα αποτελέσματα του Δευτέρου Παγκοσμίου Πολέμου, του Ολοκαυτώματος, αλλα και της αντίστασης εναντίον της Γερμανίας και της ναζιστικής ιδεολογίας, το συγκεκριμένο σύμβολο θεωρείται προσβλητικό και μάλιστα απαγορεύεται σε πολλές χώρες (συμπεριλαμβανομένης της Γερμανίας). Η χρήση του συμβόλου περιορίζεται σε οργανώσεις που υιοθετούν τις ιδεολογίες του ναζισμού, του αντισημιτισμού , της υπεροχής της λευκής φυλής, ή απλώς ως σύμβολο του κακού. 

Η πανομοιότυπη σανσκριτική σβάστικα, χρησιμοποιείται ακόμη για θρησκευτικούς λόγους και η σημασία της δεν έχει καμία σχέση με τον ναζισμό.

Παραπομπές
MARPOL 73/78

Η Διεθνής Σύμβαση για την Πρόληψη της Ρύπανσης από Πλοία, 1973 όπως τροποποιήθηκε από το Πρωτόκολλο του 1978  (MARPOL 73/78) είναι μια από τις σημαντικότερες διεθνείς συμβάσεις για το θαλάσσιο περιβάλλον . Αναπτύχθηκε από τον Διεθνή Ναυτιλιακό Οργανισμό (IMO) με στόχο την ελαχιστοποίηση της ρύπανσης των ωκεανών και των θαλασσών, συμπεριλαμβανομένης της ρύπανσης, του πετρελαίου και της ατμοσφαιρικής ρύπανσης.

Η αρχική MARPOL υπογράφηκε στις 17 Φεβρουαρίου 1973, αλλά δεν τέθηκε σε ισχύ κατά την ημερομηνία υπογραφής. Η τρέχουσα σύμβαση είναι ένας συνδυασμός της Σύμβασης του 1973 και του Πρωτοκόλλου του 1978,  που τέθηκε σε ισχύ στις 2 Οκτωβρίου 1983. Από τον Ιανουάριο του 2018, 156 κράτη είναι συμβαλλόμενα μέρη στη σύμβαση, που αποτελούν κράτη σημαίας του 99,42% της παγκόσμιας χωρητικότητας ναυτιλίας. 

Όλα τα πλοία που φέρουν σημαία υπό χώρες που έχουν υπογράψει τη MARPOL υπόκεινται στις απαιτήσεις της, ανεξάρτητα από την χώρα στην οποία πλέουν.

Παραπομπές

Εξωτερικοί σύνδεσμοι
Πίνακας περιστροφής

Στη γραμμική άλγεβρα ο πίνακας περιστροφής είναι ο πίνακας που αντιστοιχεί στην γραμμική απεικόνιση της περιστροφής ενός σημείου αριστερόστροφα ως προς την αρχή των αξόνων. Στις δύο διαστάσεις για γωνία , ο πίνακας της περιστροφής είναι ίσος με
,
όπου  είναι το ημίτονο και  το συνημίτονο της γωνίας .

Οι πίνακες αυτοί χρησιμοποιούνται στα γραφικά υπολογιστών, την ρομποτική, την μηχανική και σε άλλες επιστήμες.

Στις δύο διαστάσεις

Τύπος

Στις δύο διαστάσεις ο πίνακας περιστροφής κατά γωνία  αριστερόστροφα γύρω από την αρχή των αξόνων δίνεται ως εξής

Απόδειξη
Θεωρούμε ένα σημείο  στο επίπεδο. Έστω  η απόσταση του από την αρχή των αξόνων και  η γωνία μεταξύ του  και του άξονα xx'. Τότε  και .

Έστω  το σημείο  περιεστρεμμένο κατά γωνία  αριστερόστροφα της αρχής των αξόνων. Τότε η γωνία του  με τον xx' είναι  και το μήκος του είναι . Επομένως, χρησιμοποιώντας τις σχέσεις για το άθροισμα γωνιών, ισχύει ότι

και 

Συνεπώς, ισχύει ότι

Παραδείγματα
 Περιστροφή του  κατά γωνία  μας δίνει το σημείο , που είναι σημείο του μοναδιαίου κύκλου. Αυτό δίνεται και από τον τύπο

 Η περιστροφή κατά  αντιστοιχεί στην

 Η περιστροφή του σημείου  κατά γωνία  δίνεται από τον τύπο
.

Ιδιότητες
 Ο πίνακας  είναι αντιστρέψιμος, με αντίστροφο τον . Αυτό προκύπτει και από την γεωμετρική ερμηνεία.

Χρησιμοποιώντας ότι  και , έχουμε ότι

Πολλαπλασιάζοντας του δύο πίνακες και χρησιμοποιώντας ότι , έχουμε ότι
.

 Η Ορίζουσα του πίνακα .

Η ορίζουσα δίνεται από τον τύπο:
.

 Το γινόμενο δύο πινάκων περιστροφής με γωνίες  και  είναι ο πίνακας περιστροφής για την γωνία , δηλαδή .

Το γινόμενο δίνεται ως εξής:

Χρησιμοποιώντας ότι  και , έχουμε ότι

Επομένως, το ζητούμενο έπεται.

Στις τρεις διαστάσεις

Περιστροφή γύρω από τους άξονες 
Όταν θέλουμε να περιστρέψουμε ένα σημείο γύρω από έναν από τους άξονες xx', yy' ή zz', τότε η συντεταγμένη που αντιστοιχεί στον άξονα περιστροφής δεν αλλάζει και οι άλλες δύο συντεταγμένες αλλάζουν κατά τον πίνακα περιστροφής στις δύο διαστάσεις.

Επομένως, ο πίνακας για την αριστερόστροφη περιστροφή κατά γωνία  γύρω από τον άξονα zz' δίνεται από τον πίνακα:

Αντίστοιχα ο πίνακας για την αριστερόστροφη περιστροφή γύρω από τους άξονες xx' και yy' δίνεται από τους πίνακες:
 και

Παραπομπές
Archimede (υποβρύχιο, 1933)

Το Archimede ήταν το πρώτο από τα τέσσερα υποβρύχια της ομώνυμης κλάσης που ναυπηγήθηκαν για το Ιταλικό Βασιλικό Ναυτικό (Regia Marina) στις αρχές της δεκαετίας του 1930. Στο πλαίσιο της στρατιωτικής υποστήριξης που παρείχε η Ιταλία στους Εθνικιστές κατά την διάρκεια του Ισπανικού Εμφυλίου, το Archimede μεταφέρθηκε το 1937 στο Ισπανικό Πολεμικό Ναυτικό (Armada Española). Μετονομάστηκε σε General Sanjurjo και έλαβε μέρος σε επιχειρήσεις κατά την διάρκεια του Εμφυλίου. Παρέμεινε σε υπηρεσία με το ισπανικό ναυτικό για αρκετά χρόνια μετά το τέλος του Β΄ Παγκοσμίου Πολέμου. Διαλύθηκε για σκραπ το 1959.

Περιγραφή

Τα σκάφη της κλάσης Archimede είχαν μεγαλύτερες διαστάσεις και ενσωμάτωναν διάφορες βελτιώσεις συγκριτικά με τα προγενέστερα της κλάσης Settembrini. Είχαν εκτόπισμα 986 t (970 LT)  στην επιφάνεια και 1259 t (1239 LT) σε βύθιση. Το μήκος τους ήταν 70,5 m, το πλάτος 6,87 m και το βύθισμα 4,12 m. Μπορούσαν να επιχειρούν σε βάθος έως και 90 m και το πλήρωμά τους αποτελούνταν από 55 αξιωματικούς και ναύτες.

Στην επιφάνεια ισχύ παρείχαν δύο κινητήρες ντίζελ των 1500 bhp ενώ σε βύθιση το έργο αυτό αναλάμβαναν δύο ηλεκτροκινητήρες των 550 hp. Η μέγιστη ταχύτητα πλεύσης στην επιφάνεια ανερχόταν σε 17 kn και σε βύθιση σε 7,7 kn. Η ακτίνα δράσης έφθανε τα 10300 ναυτικά μίλια στην επιφάνεια με ταχύτητα πλεύσης 8 kn και τα 105 ναυτικά μίλια με ταχύτητα 3 kn σε βύθιση.

Ο κύριος οπλισμός αποτελούνταν από οκτώ τορπιλοσωλήνες των 533 mm, από τέσσερις σε πλώρη και πρύμνη, ενώ ο συνολικός αριθμός τορπιλών που μπορούσαν να μεταφέρουν ανέρχονταν σε δεκαέξι. Στο κατάστρωμα υπήρχαν επίσης δύο πυροβόλα των 100 mm. Αντιαεροπορική προστασία παρείχαν δύο πολυβόλα Breda των 13,2 mm.

Επιχειρησιακή ιστορία

Η ναυπήγηση του Archimede ξεκίνησε το 1931 στις εγκαταστάσεις της Cantieri navali Tosi di Taranto στον Τάραντα. Καθελκύστηκε στις 10 Δεκεμβρίου 1933 και ολοκληρώθηκε το επόμενο έτος. Τον Απρίλιο του 1937 παραδόθηκε στους Ισπανούς Εθνικιστές που το μετονόμασαν σε General Sanjurjo. Στις 30 Μαΐου 1937 βύθισε το μεταγωγικό πλοίο των Δημοκρατικών Ciudad de Barcelona και στις 21 Ιανουαρίου του επόμενου έτους το βρετανικό Endymion.

Εν μέσω του Β΄ Παγκοσμίου Πολέμου ενεπλάκη σε περιστατικό με το βρετανικό υποβρύχιο HMS Torbay (7 Φεβρουαρίου 1943), όταν το βρετανικό σκάφος αναγνώρισε λανθασμένα το General Sanjurjo ως ιταλικό υποβρύχιο. Το General Sanjurjo παροπλίστηκε το 1959.

Παραπομπές

Βιβλιογραφία
 

Υποβρύχια κλάσης Archimede
Σταθμός ΚΤΕΛ (Κηφισός)

Ο Σταθμός Λεωφορείων «Κηφισός», γνωστός και ως ΚΤΕΛ Κηφισού, είναι ο πιο πολυσύχναστος σταθμός υπεραστικών λεωφορείων στην Αθήνα. Είναι ο μεγαλύτερος τερματικός σταθμός λεωφορείων της Αθήνας και ο δεύτερος μεγαλύτερος στην Ελλάδα, με μεγαλύτερο τον Σταθμό Υπεραστικών Λεωφορείων Θεσσαλονίκης «Μακεδονία». Βρίσκεται στο Περιστέρι προς Λεωφόρο Κηφισού ή αλλιώς ευρωπαϊκή διαδρομή Ε75. Υπάρχουν πολλά δρομολόγια προς Πελοπόννησο, Ήπειρο, Μακεδονία και Ιόνια νησιά . Για τη Θεσσαλία και τη Στερεά Ελλάδα υπάρχουν δρομολόγια από τον δεύτερο σταθμό υπεραστικών λεωφορείων της Αθήνας στα Πατήσια γνωστό ως «Σταθμός Λεωφορείων Λιοσίων». 

Ο σταθμός λεωφορείων χρησιμοποιείται αποκλειστικά από λεωφορεία του ΚΤΕΛ. Σύμφωνα με τα τελευταία διαθέσιμα στοιχεία, ο σταθμός εξυπηρετεί καθημερινά 24–44 χιλιάδες επιβάτες και περίπου 12 εκατομμύρια επιβάτες ετησίως. Λόγω των νέων αυτοκινητοδρόμων όπως η Ολυμπία Οδός, η Ιόνια Οδός, τα δρομολόγια έχουν αυξηθεί κατά 30% από το 2009. Τα κύρια κτίρια του σταθμού είναι παλιά και ανεπαρκή για έναν κεντρικό σταθμό λεωφορείων μιας πόλης όπως η Αθήνα. Μέσα στο σταθμό υπάρχουν 63 εκδοτήρια εισιτηρίων, μερικές καφετέριες, περίπτερα και δημόσιες τουαλέτες.

Ο Διεθνής Αερολιμένας Αθηνών συνδέεται απευθείας με τον σταθμό υπεραστικών λεωφορείων της Αθήνας με το αστικό λεωφορείο Χ93 (Σύστημα Μαζικής Συγκοινωνίας Αθηνών). Τα λεωφορεία αποβιβάζουν τους επιβάτες στο επίπεδο αναχωρήσεων και αναχωρούν από το επίπεδο αφίξεων του αεροδρομίου, μεταξύ των εξόδων 4 και 5. Η λεωφορειακή γραμμή 051 συνδέει τον σταθμό λεωφορείων με το σταθμό του μετρό "Μεταξουργείο" και την πλατεία Ομονοίας. Το λεωφορείο 052 συνδέει απευθείας το σταθμό των λεωφορείων με τον σταθμό του μετρό Ελαιώνας της Γραμμής 3. Το λεωφορείο 420 συνδέει το σταθμό και το λιμάνι του Πειραιά.

Νέος σταθμός υπεραστικών λεωφορείων Αθηνών 
Σχεδιάζεται να ανοίξει νέος σταθμός λεωφορείων στον Ελαιώνα της Αθήνας που θα εξυπηρετεί όλα τα δρομολόγια στην Ελλάδα. Ο νέος ευρύχωρος σταθμός λεωφορείων θα έχει επιφάνεια  και θα εξυπηρετεί 16 εκατομμύρια επιβάτες ετησίως. Οι εργασίες κατασκευής προγραμματίζεται να ξεκινήσουν το 2023 και ολόκληρος ο σταθμός θα λειτουργήσει το 2025. Το συνολικό κόστος του έργου υπολογίζεται στα 180 εκατ. ευρώ.

Δείτε επίσης 

 ΚΤΕΛ

Παραπομπές 

Μεταφορές στην Αθήνα
Σταθμοί ΚΤΕΛ
Συμπληρωματικές γωνίες

Στην γεωμετρία, δύο γωνίες λέγονται συμπληρωματικές αν το άθροισμα τους μας δίνει μία ορθή γωνία (ή αντίστοιχα  ή ). Κάθε μία από τις δύο λέγεται συμπληρωματική της άλλης.

Παραδείγματα 

 Οι γωνίες  και  είναι συμπληρωματικές, καθώς .
 Οι γωνίες  και  είναι συμπληρωματικές, καθώς .
 Οι γωνίες  και  είναι συμπληρωματικές, καθώς .
 Οι γωνίες  και  είναι συμπληρωματικές, καθώς .
 Οι γωνίες  και  είναι συμπληρωματικές, καθώς .

Ιδιότητες 

Για οποιεσδήποτε δύο συμπληρωματικές γωνίες  και  ισχύει ότι:
 Το ημίτονο της μίας ισούται με το συνημίτονο της άλλης. Δηλαδή,  και .
 Η εφαπτομένη της μίας ισούται με την συνεφαπτομένη της άλλης. Δηλαδή,  και  (όταν καμία από τις δύο δεν είναι ).

Παραπομπές
Εθνική Κατηγορία υδατοσφαίρισης ανδρών 1974

Το πρωτάθλημα Ελλάδας υδατοσφαίρισης ανδρών 1974, ολοκληρώθηκε στις 29 Σεπτεμβρίου 1974, με τον καθοριστικό αγώνα δεύτερου γύρου ανάμεσα στον Εθνικό και τον Ολυμπιακό (4–3). Έγιναν 2 γύροι στο Ολυμπιακό κολυμβητήριο. 

Πρωταθλητής αναδείχθηκε ο Εθνικός για 24η φορά στην ιστορία του και μάλιστα αήττητος. Ο Ν.Ο. Βόλου-Αργοναύτες υποβιβάστηκε.

Τελική βαθμολογία

Αποτελέσματα

Πηγές 

 Εφημερίδα «Τα Νέα» 
 Εφημερίδα «Aθλητική Ηχώ»
 Εφημερίδα «Ριζοσπάστης», 1/10/1974 σελίδα 7
 Εφημερίδα «Ριζοσπάστης», 25/9/1974 σελίδα 7
 Εφημερίδα «Ριζοσπάστης», 26/9/1974 σελίδα 7
 Εφημερίδα «Ριζοσπάστης», 27/9/1974 σελίδα 7
Βενζινοκινητήρας

Ένας βενζινοκινητήρας είναι μία μηχανή εσωτερικής καύσης που έχει σχεδιαστεί για να λειτουργεί με βενζίνη. Οι βενζινοκινητήρες συχνά λειτουργούν και με καύσιμα όπως μείγματα υγραερίου και αιθανόλης (όπως E10 και E85 ).

Πολλοί βενζινοκινητήρες χρησιμοποιούν κινητήρα ανάφλεξης με σπινθήρα, εν αντιθέσει με τους κινητήρες ντίζελ που χρησιμοποιούν συνήθως ανάφλεξη με συμπίεση. Μια άλλη σημαντική διαφορά με τους κινητήρες ντίζελ είναι ότι οι βενζινοκινητήρες έχουν τις περισσότερες φορές χαμηλότερο λόγο συμπίεσης .

Σχέδιο

Θερμοδυναμικός κύκλος 

Οι περισσότεροι βενζινοκινητήρες χρησιμοποιούν είτε τον τετράχρονο κύκλο Otto είτε τον δίχρονο κύκλο .    Οι βενζινοκινητήρες έχουν επίσης παραχθεί χρησιμοποιώντας τον κύκλο Miller και τον κύκλο Atkinson .

Διάταξη 
Οι περισσότεροι βενζινοκίνητοι κινητήρες εμβόλου είναι ευθύγραμμοι κινητήρες ή κινητήρες V. Ωστόσο, μερικές φορές χρησιμοποιούνται επίπεδες μηχανές, κινητήρες W και άλλες διατάξεις .

Οι κινητήρες Wankel ταξινομούνται με βάση τον αριθμό των ρότορων που χρησιμοποιούνται.

Αναλογία συμπίεσης

Ψύξη 
Οι βενζινοκινητήρες είναι είτε αερόψυκτοι είτε υδρόψυκτοι .

Ανάφλεξη 
Οι βενζινοκινητήρες χρησιμοποιούν ανάφλεξη με σπινθήρα και το ρεύμα υψηλής τάσης για τον σπινθήρα μπορεί να παρέχεται από έναν μαγνήτη ή ένα πηνίο ανάφλεξης . Στους σύγχρονους κινητήρες αυτοκινήτων, ο χρονισμός ανάφλεξης διαχειρίζεται έναν ηλεκτρονικό εγκέφαλο αυτοκινήτου .

Ισχύς εξόδου και απόδοση 
Η ισχύς των βενζινοκινητήρων μικρού και μεσαίου μεγέθους (μαζί με ισοδύναμους κινητήρες που χρησιμοποιούν άλλα καύσιμα) συνήθως μετράται σε βατ ή ίππους .

Συνήθως, οι βενζινοκινητήρες έχουν θερμική απόδοση περίπου 20% (περίπου τη μισή από αυτή ορισμένων κινητήρων ντίζελ).

Εφαρμογές 
Οι εφαρμογές των βενζινοκινητήρων περιλαμβάνουν αυτοκίνητα, μοτοσικλέτες, αεροσκάφη, μηχανοκίνητα σκάφη και μικρούς κινητήρες (όπως χλοοκοπτικά, αλυσοπρίονα και φορητές γεννήτριες).

Ιστορία 
Ο πρώτος πρακτικός βενζινοκινητήρας κατασκευάστηκε το 1876 στη Γερμανία από τον Νίκολαους Όττο αν και είχαν γίνει παλαιότερες προσπάθειες από τον Ετιέν Λενουάρ το 1860,  τον Ζίγκφριντ Μάρκους το 1864  και τον Τζορτζ Μπράιτον το 1876.

Παραπομπές 

Κινητήριες μηχανές
Μελανδρυΐδες

Οι μελανδρυΐδες (επιστημονική-λατινική ονομασία Melandryidae) είναι οικογένεια σκαθαριών, δηλαδή εντόμων που ανήκουν στην τάξη κολεόπτερα.

Γένη
Σήμερα αναγνωρίζονται γενικώς 44 γένη που ανήκουν στην οικογένεια μελανδρυΐδες, τα εξής (περιλαμβάνουν συνολικώς περισσότερα από εκατό είδη):

 Abdera, Stephens, 1832
 Abderina, Seidlitz, 1898
 Allopterus, Broun, 1883
 Amblyctis, Leconte, 1879
 Anisoxya, Mulsant, 1856
 Archaeoxylita, Nikitskij, 1977
 Archaeserropalpus, Nikitsky, 2002
 Argyrabdera, Sahlberg, 1913
 Axylita, Broun, 1914
 Cicindelopsis, Cockerell, 1920
 Conopalpus, Gyllenhal, 1810
 Ctenoplectron, Redtenbacher, [1868]
 Cuphosis, Champion, 1889
 Dircaea, Fabricius, 1798
 Dircaeomorpha, Fairmaire, 1896
 Dolotarsus, Jacquelin du Val, 1863
 Electroabdera, Alekseev, 2014
 Emmesa, Newman, 1838
 Enchodes, Leconte, 1866
 Eucinetomorphus, Perris, 1875
 Hypulus, Paykull, 1798
 Lederia, Reitter, 1880
 Marolia, Mulsant, 1856
 Mecorchesia, Broun, 1914
 Melandrya, Fabricius, 1801
 Microscapha, LeConte, 1866
 Microtonus, LeConte, 1862
 Neogonus, Hampe, 1873
 Nipponomarolia, Miyatake, 1982
 Orchesia, Latreille, 1807
 Osphya, Illiger, 1807
 Phloeotrinus, Nikitsky, 1989
 Phloiotrya, Stephens, 1832
 Phryganophilus, C.R.Sahlberg, 1834
 Prothalpia, LeConte, 1862
 Pseudohallomenus, Nikitsky, 1977
 Rushia, Forel, 1893
 Scotochroa, Leconte, 1874
 Scotochroides, Mank, 1939
 Serropalpus, Hellenius, 1786
 Spilotus, LeConte, 1862
 Symphora, Leconte, 1866
 Wanachia
 Xylita, Paykull, 1798
 Zilora, Mulsant, 1856

Εκτός αυτών των ζώντων σήμερα γενών, το γένος περιλαμβάνει και δύο εξαφανισμένα προϊστορικά γένη, τα Archaeoserropalpus και Pseudocuphosis (Nikitsky, 2002).

Παραπομπές

Εξωτερικοί σύνδεσμοι 
 Οι μελανδρυΐδες στα Wikispecies
 Οι μελανδρυΐδες στο Nomen.at
Όσιος Λουκάς ο Στειριώτης

Ο Άγιος Λουκάς ο Στειριώτης είναι Έλληνας μοναχός, άγιος, κτήτορας της ομώνυμης μονής.

Παραπομπές 

Άγιοι της Ορθόδοξης Εκκλησίας
Χριστιανοί άγιοι του 10ου αιώνα
Ιστορία της Αττικής
Διάσκεψη του Μονάχου για την Ασφάλεια

Η Διάσκεψη του Μονάχου για την Ασφάλεια (MSC) (γερμ. Münchner Sicherheitskonferenz), (αγγλ. Munich Security Conference) - αποκαλείται και το Νταβός για την Άμυνα είναι η σημαντικότερη και μεγαλύτερη διάσκεψη παγκοσμίως για θέματα που αφορούν την άμυνα, την ασφάλεια, αλλά και τις εξωτερικές σχέσεις μεταξύ των κρατών. Διοργανώνεται από το 1963, ετησίως τον μήνα Φεβρουάριο, στο Μόναχο της Γερμανίας, στο ξενοδοχείο Bayerischer Hof.

Κατά τη διάρκεια των τεσσάρων δεκαετιών που πραγματοποιείται έχει αναχθεί στην επιδραστικότερη ανεξάρτητη (δεν υποστηρίζεται από κανέναν κυβερνητικό ή διακυβερνητικό οργανισμό) διάσκεψη, αφού συμμετέχουν σε αυτή, περίπου 350 προσωπικότητες διεθνούς κύρους από περίπου 70 χώρες. Στις συζητήσεις λαμβάνουν μέρος αρχηγοί κρατών και κυβερνήσεων, επικεφαλής διεθνών οργανισμών, πολιτικοί, διπλωμάτες, επιστήμονες, υψηλόβαθμα στρατιωτικά στελέχη, καθώς και αντιπρόσωποι κορυφαίων ραδιοτηλεοπτικών μέσων και επιχειρήσεων. 

Από το 2008, Πρόεδρος της Διάσκεψης είναι ο Γερμανός πρώην διπλωμάτης Βόλφγκανγκ Ίσινγκερ (Wolfgang Ischinger), ο οποίος μετά τη λήξη της 56ης διάσκεψης (2022), αποχώρησε από τη θέση. Νέος Πρόεδρος θα είναι από το 2023, ο Κρίστοφ Χόισγκεν, πρώην πολιτικός σύμβουλος της Άνγκελα Μέρκελ.

Εμπνευστής και ιδρυτής της πρωτοβουλίας αυτής ήταν ο Ewald-Henrich von Kleist-Schmenzin, αντι-ναζιστής αξιωματικός της Βέρμαχτ  και κατοπινός σημαντικός εκδότης, ενώ χρηματοδότες είναι τόσο κρατικοί όσο και ιδιωτικοί φορείες και εταιρείες.

διάσκεψη 2022
Η 56η διάσκεψη έλαβε χώρα 18, 19 και 20 Φεβρουαρίου 2022. Τις συνεδριάσεις παρακολούθησαν 30 αρχηγοί κρατών, 100 Πρωθυπουργοί και αντιπροσωπείες των Ηνωμένων Εθνών, της Ευρωπαϊκής Ένωσης και του ΝΑΤΟμ ενώ η Ρωσία δεν συμμετείχε. Τα θέματα που συζητήθηκαν ήταν πολλών θεματικών περιοχών, όπως, τα κρυπτονομίσματα, η ασφάλεια στον εφοδιασμό τροφίμων, ο έλεγχος των όπλων, η αυτοάμυνα της Ε.Ε. και φυσικά, ο ρωσο-ουκρανικός πόλεμος.

διάσκεψη 2021
Η 55η διάσκεψη πραγματοποιήθηκε για πρώτη φορά μέσω Διαδικτύου, λόγω των μέτρων αντιμετώπισης της πανδημίας Covid 19. Στη διάσκεψη συμμετείχαν μεταξύ άλλων, ο Πρωθυπουργός του Ηνωμένου Βασιλείου, Μπόρις Τζόνσον, η πρώην Γερμανίδα καγκελάριος Άνγκελα Μέρκελ, ο Γάλλος Πρόεδρος Εμμανουέλ Μακρόν, και ο Αμερικανός Πρόεδρος Τζό Μπάιντεν, που δήλωσε χαρακτηριστικά ότι η Αμερική επέστρεψε.

Παραπομπές

Μόναχο
Διεθνείς σχέσεις
Συνέδρια
Ασφάλεια
Διασκέψεις του Β΄ Παγκοσμίου Πολέμου